2. ΝΟΜΟΘΕΤΙΚΟΝ ΔΙΑΤΑΓΜΑ της 6/6 Νοεμ. 1926 Περί προσθήκης διατάξεων εις το Ν.Δ/μα περί της ποιότητος και οξύτητος των αλεύρων. Εκυρώθη υπό του ν. 3860 της 5/7 Φεβρ. 1929 περί κυρώσεως του Ν.Δ. της 6 Νοεμ. 1926 κλπ. Άρθρ.1.-Κατηργήθη υπό του άρθρ.64 παρ. Α' αρ. 13 του Α.Ν. 107 (5.Βα.10). Άρθρ.2-3.(Κατηργήθησαν δια του άρθρ.6 Α.Ν. 80/1967, κατωτ. αριθ.29). Άρθρ.4.-Η παράβασις των νόμων ή Δ/των περί διατιμήσεως φαρμάκων παντός είδους ως και η καθ’ οιανδήποτε τρόπον και παρ’ οιουδήποτε νοθείας ή παρά τους κανόνας της επισήμου ελληνικής φαρμακοποιΐας ή παρά τας ιατρικάς συνταγάς εκτελέσεως τούτων και προ πάσης χρησιμοποιήσεως αυτών συνεπάγεται την υπό του αρμοδίου δικαστηρίου της αισχροκερδείας εφαρμογήν των διατάξεων του Ν.Δ. της 17 Μαΐου 1924. Άρθρ.5.-Η ισχύς του παρόντος, υποβληθησομένου προς κύρωσιν ενώπιον της συγκληθησομένης Βουλής, άρχεται από της εις την Εφημερίδα της Κυβερνήσεως δημοσιεύσεως αυτού, πάσα δε διάταξις αντικειμένη καταργείται. 